OpenLLM-France/wikimedia huggingface dataset:
# Catalauni

Ar g-Catalauni a oa ur bobl geltiek e Galia hag a roas o anv da gêr Châlons-en-Champagne. Dont a ra o anv eus ar gerioù galianek catu, « kad », hag alauno « skedus », dre ma lavarent bezañ « skedus en emgann ». Neo ket sur e oant ur skourr kar d'ar g-Catuvellauni, ur bobl vrezhon en Enez Vreizh.
O c'hêr-benn a oa anvet Civitas Catalaunorum pe Catalaunum, aet da Châlons. Moarvat e oa suj pobl ar g-Catalauni d'ar Remi, ur bobl amezek, en hanternoz dezho, hag o oa Durocortorum o c'hêr-benn.
# Battlestar Galactica: The Second Coming

Battlestar Galactica: The Second Coming zo ur film skiant-faltazi eus ar Stadoù-Unanet embannet e 1999 hag a bad 30 munutenn. Ur steuñv e oa evel pilot evit adlañsañ ur stirad skinwel nevez Battlestar Galactica a vefe bet o kenderc'hel istor ar stirad skinwel eus 1978. Ar gendalc'hadenn Galactica 1980 a vefe bet disoñjet.

## Krouidigezh

Kenskrivet, kenbroduet ha kenrenet eo bet gant Richard Hatch hag en devoa c'hoariet ar c'habiten Apollo er stirad skinwel diazez. Ar film a oa bet savet evit kendrec'hiñ Universal Studios, perc'henn gwirioù ar frañchiz Battlestar Galactica, da adlañsañ ar stirad skinwel. Ar film pilot zo bet skrivet gant Richard Hatch hag e amourouzez d'ar mare-se, ar skrivagnerez Sophie LaPorte. Renet e oa bet ar film gant Richard Hatch ha Jay Woelfel. Produet eo bet gant Johnnie J. Young ha Sophie LaPorte.

## Liammoù diavaez

* Battlestar Galactica: The Second Coming war IMDb
# Battlestar Galactica (stirad skinwel 2004)

    Evit implijoù all, gwelet Battlestar Galactica.
Battlestar Galactica (BSG) zo ur stirad skinwel skiant-faltazi milourel stadunanat. Ul loden eo eus ar frañchiz Battlestar Galactica. Sevenet gant Ronald D. Moore ha produet gant Moore ha David Eick, un adsevel eo eus ar stirad skinwel Battlestar Galactica eus 1978 krouet gant Glen A. Larson. Al lodenn pilot eus ar stirad skinwel a zo bet skignet evel ur ministirad teir eurvezh (e gwirionez peder eurvezh rannet e div lodenn) e miz Kerzu 2003 war ar chadenn skinwel Sci-Fi Channel. Dre ar berzh bras e voe heuliet ar ministirad gant pevar c'houlzad. Echuet e oa ar stirad d'an 20 a viz Meurzh 2009. Aktourien bennañ ar stirad skinwel adsavet eus 2004, Edward James Olmos ha Mary McDonnell, zo bet meulet evit o doare c'hoari, ha tapet o deus ur Peabody Award, priz ar bloaz gant an Television Critics Association. Lakaet eo bet ar stirad da dalvezout e renkadur ar 100 stirad skinwel gwellañ. Lakaet eo bet anv ar stirad war ar renk evit meur a briz: Emmy award evit ar skrivañ, renerezh, tresañ an treuzwiskoù,efedoù ispisial, kempenn ar son. Gounezet e oa bet un Emmy award evit an efedoù ispisial hag evit kempenn ar son.
Battlestar Galactica a dremen en ur sistem egorel pell diouzh hon hini. Ur sevenadur denel en deus trevadennet planedennoù anvet an 12 Trevadenn. En amzer dremenet, an trevadennoù denel a zo bet o vrezeliñ taer a-enep robotoù savet gant Mab-den hag anvet Cylons. Sikouret hep ma vije a-ratozh gant an Doktor Gaius Baltar, ar Cylons a dag an trevadennoù en un dagadenn veur a zistruj darn eus an denelezh e-doug un nebeud eurvezhioù. Poblañs an 12 trevadenn a oa bilionoù a dud, met goude an holokost ne chom mui nemet e-tro 50 000 den a oa chomet bev. An holl re-se a oa e listri-egor trevour ha setu perak n'int ket bet lazhadeget.

## Ar stirad

| Koulzad | Koulzad | Lodennoù | skignadur | skignadur |
| Koulzad | Koulzad | Lodennoù | Kentañ skignañ | Skignañ fin |
| | Ministirad | 2 | 8/12/2003 | 9/12/2003 |
| | Koulzad 1 | 13 | 8/10/2004 Rouantelezh-Unanet 15/01/2005 Stadoù-Unanet | 24/01/2005 Rouantelezh-Unanet 01/04/2005 Stadoù-Unanet |
| | Koulzad 2 | 20 | 15/07/2005 | 3/10/2006 |
| | Koulzad 3 | 20 | 6/10/2006 2006 | 25/03/2007 |
| | Razor | Film | 24/11/2007 | 24/11/2007 |
| | Koulzad 4 | 20 | 4/04/2008 | 20/03/2009 |
| | The Plan | Film | 10/01/2010 | 10/01/2010 |
# Battlestar Galactica: Razor

    Evit implijoù all, gwelet Battlestar Galactica.
Battlestar Galactica: Razor zo ur film skinwel e bed ar stirad skinwel adwelet Battlestar Galactica. Skignet eo bet da gentañ e Stadoù-Unanet Amerika war Sci-Fi, e Kanada war ar chadenn Space hag er Rouantelezh-Unanet war Sky One.

## Istor

Razor a dremen e-pad 30 devezh kentañ buhez kabiten Lee Adama e-penn ar Pegasus (eil lodenn ar c'houlzad 2), goude al lodenn "The Captain's Hand" met a-raok an hini "Lay Down Your Burdens". Implijet e vez taolioù-lagad e doare flashbackoù a-benn diskouez an isamiral Cain o reiñ urzhioù dres goude an dagadenn gant ar Cyloned. Gwelet e vez ivez an darvoudoù e-pad devezhioù diwezhañ ar c'hentañ brezel Cylon. Urzhioù Cain e fin an holokaost a zo chomet liammet gant an deiz-ha-hiziv dre dudennoù evel Kendra Shaw, hag en em zeskriv evel hêrezh Cain.

## Aktourien

Listenn an aktourien a zo roet hervez hini an DVD.
* Michelle Forbes — Amiral Helena Cain
* Stephanie Jacobsen — Major Kendra Shaw
* Mary McDonnell — Prezidantez Laura Roslin
* Edward James Olmos — Amiral William Adama
* Katee Sackhoff — Kabiten Kara "Starbuck" Thrace
* Jamie Bamber — Komandant Lee "Apollo" Adama
* James Callis — Dr. Gaius Baltar
* Tricia Helfer — Number Six / Gina Inviere
* Grace Park — Number Eight / Sharon Valerii
* Michael Hogan — Koronal Saul Tigh
* Fulvio Cecere — Letanant Alastair Thorne
* Nico Cortez —William Adama yaouank, lesanv "Husker"
* Steve Bacic — Koronal Jurgen Belzen
* Graham Beckel — Koronal Jack Fisk
* Campbell Lane — Hybrid
# Battlestar Galactica (disheñvelout)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Battlestar Galactica a c'hall bezañ :

## Bed diazez (1978-1980)

* Battlestar Galactica (stirad skinwel 1978), stirad skinwel orin
* Saga of a Star World, Lodenn unan skignet er sinema e 1978 gant an anv "Battlestar Galactica"
* Galactica 1980, ur stirad skinwel berr-bad doare spin-off eus ar stirad skinwel orin bloavezh 1978

## Bed adsavet (2003-2012)

* Battlestar Galactica (ministirad), ur stirad berr a bad teir eurvezh
* Battlestar Galactica (stirad skinwel 2004), ar stirad reoliek o heuliañ ar ministirad
* Battlestar Galactica (koulzad 1)
* Battlestar Galactica (koulzad 2)
* Battlestar Galactica (koulzad 3)
* Battlestar Galactica (koulzad 4)
* Battlestar Galactica: The Resistance, Dek webisodes doare spin-off d'ar stirad adsavet
* Battlestar Galactica: Razor Flashbacks, seizh webisodes doare prequel da istor an heuliad adsavet
* Battlestar Galactica: Razor, film skinwel bloavezh 2007 d'an heuliad adsavet
* Battlestar Galactica: The Face of the Enemy, dek webisode e bed an heuliad adsavet, o kemer plas etre ar c'houlzad 4.0 hag ar c'houlzad 4.5
* Battlestar Galactica: The Plan, film skinwel bloavezh 2009 e bed an heuliad adsavet
* Caprica (stirad skinwel), anvet ivez "Battlestar Galactica: Caprica", ur stirad doare prequel a c'hoarvezh 50 bloaz a-raok ar stira adsavet
* Battlestar Galactica: Blood & Chrome, ur stirad doare prequel a gemer plas etre darvoudoù an heuliad Caprica hag an heuliad adsavet Battlestar Galactica

## Filmoù

* Saga of a Star World, Lodenn unan skignet er sinema e 1978 gant an anv "Battlestar Galactica"
* Battlestar Galactica: Razor, 2007 film skinwel
* Battlestar Galactica: The Plan, 2009 film DVD
* Battlestar Galactica: Blood & Chrome, 2012 film skinwel

## C'hoarioù

* Listenn c'hoarioù video Battlestar Galactica

## Bandennoù-treset

* Battlestar Galactica (comics) meur a adkemer da bed Battlestar Galactica e-stumm bandennoù-treset Comics
# Battlestar Galactica (lestr-egor ijinet)

    Evit implijoù all, gwelet Battlestar Galactica.
Battlestar Galactica zo ul lestr-egor brezel ijinet e bed ar stiradoù skinwel Battlestar Galactica.
An 12 Trevadenn o deus bet savet tro 120 lestr-egor brezel doare Battlestar e-pad ar brezel mil bloaz a-enep ar robotoù Cylon, ar re-se o deus listri-egor brezel anvet "Basestars" (bazennoù loarel). Pep Battlestar a zo ezel ur strollad brezel hag a grog gant ar berradur "BSG".

## Istor al lestr-brezel

An 12 Trevadenn o deus bet savet ul lestr-egor brezel pep hini. Ar Galactica a zo bet savet gant pobl ar blanedenn Caprica, bourzhidi al lestr a zo a orin eus ar blanedenn-se evit darn anezho. Ar Battlestar Galactica a zo bet lañset 50 bloaz a-raok fin ar C'hentañ Brezel Cylon (ha pa grog ar film pilot). Al lestr-egor brezel nemetañ eo a chomas war-lerc'h tagadenn an Trevadennoù gant ar Cyloned betek distro ar Battlestar Pegasus. Kabiten al lestr Battlestar Galactica eo ar C'homandant Adama.
A-raok ma vefe distrujet an 12 Trevadenn e-pad Holokaost an trevadennoù, al listri-egor brezel evel ar Battlestar a oa listri pennañ flodadoù brezel niverennet. Pep flodad brezel a oa en e benn ur Battlestar gant ur C'homandant Battlestar e penn ar flodad. Ur flodad brezel diazez a oa 600 lestr-egor brezel ennañ, pep flodad a oa frank diouzh ar flodadoù all a-fet tachenn brezel.
Abaoe an Holokaost ez eo ar Battlestar Galactica al lestr-brezel nemetañ hag a chom (un nemedenn, ar Battlestar Pegasus, a vo met berr en istor).

## Stirad diazez 1978-1980

Ar Battlestar Galactica en deus 150 lestr doare Viper en e bourzh : 25 lestr tagañ e-mesk ar re en doa a-raok tagadenn ar Cyloned, 42 o tont eus al listri battlestar all e-pad an arsav-brezel, ar re all a zeuio eus ar Battlestar Pegasus.
Ouzhpenn d'ar re-se ar Battlestar Galactica en deus listri-egor dezougen.

## Tizh hag armoù

Ar Battlestar Galactica a c'hell seveniñ lammoù hir ha prim en egor. Evit ambrougañ al listri-egor sivil, er stirad, e vez ret d'ar c'habiten mont kalz goustadikoc'h.
# Battlestar Galactica (stirad skinwel, 1978)

    Evit implijoù all, gwelet Battlestar Galactica.
Battlestar Galactica zo ur stirad skinwel skiant-faltazi stadunanat krouet gant Glen A. Larson hag a voe mammen d'ar Frañchiz Battlestar Galactica. An aktourien penn a oa Lorne Greene, Richard Hatch, ha Dirk Benedict. An istor a roe tro da heuliañ dreistbeverien an denelezh el lestr-egorel Battlestar Galactica ha nebeut reoù all o terc'hout rak ar Cylons. Skignet eo bet e 1978–1979 evit ar c'houlzad unan ha paouezet eo bet goude 24 lodenn.
E 1980, e voe kendalc'het ar stirad gant 10 lodenn ouzhpenn evel Galactica 1980. Levrioù a zo bet skrivet ivez evit kenderc'hel an istor diazez. Battlestar Galactica a voe adsavet e penn kentañ ar bloavezhioù 2000 gant ur ministirad ha goude-se ur stirad skinwel sizhuniek.

## An istor

En ur sistem egorel pell diouzhomp, an 12 Trevadenn denel a zo darbet dezhi bezañ trec'h er brezel mil bloaz a-enep ar re Cylons, robotoù brezel savet gant ur ouenn stlejvil aet da get. Ar re-se a vefe bet riñset dre ar Cylons bet krouet ganto. A-benn ar fin eo taget an denelezh gant un dagadenn brim ha trec'het. Harpet eo bet o enebourien gant an treitour den Baltar (John Colicos).
# Battuda

Battuda zo ur gumun eus Proviñs Pavia e rannvro Lombardia.
# Bauchi (stad)

Bauchi :
| Perzhioù ||
| Kêrbenn: | Bauchi |
| Poblañs  - A-bezh  - Stankder | 4,294,413 ann (2000) ann/km² |
| Gorread | 45,837 km² |
| Gouarner | Isa Yuguda(ANPP) |
| Kan ofisiel | |
| Lec'hienn Lec'hienn ofisiel |
Bauchi a zo ur stad norzh Nigeria. Bauchi eo e gêrbenn ha krouet e voe e 1976 pa voe disrannet stad ar biz. Enderc'hel a rae ar rannvro a furm stad Gombe hiziv.

## Liammoù diavaez

Lec'hienn ofisiel
# Dezerzh Danakil

Dezerzh Danakil zo un dezerzh e reter Afrika, brudet da vezañ tomm-gor ha digevannez. En em ledañ a ra e biz Etiopia, su Eritrea hag e Djibouti.
En e lec'h izelañ emañ 100 m dindan live ar mor. Holen a vez eztennet enni.
# Dezerzh Mojave

Dezerzh Mojave (distaget : e saozneg), Hayikwiir Mat'aar e mohaveg, a zo un dezerzh tomm e tu gevred Kalifornia er Stadoù-Unanet, gant darnoù e su Nevada, mervent Utah ha gwalarn Arizona. 40 000 km² pe war-dro eo e c'horread. En dezerzh-mañ eo emañ Traoñienn ar Marv.
Las Vegas, e stad Nevada, eo ar gêr vrasañ.

## Liammoù diavaez

a vo kavet e Wikimedia Commons.
# Dezső Kosztolányi

Dezső Kosztolányi zo ur skrivagner, barzh ha kazetenner hungarat ganet e 1885 ha marvet e Budapest e 1936.
E-touez e romantoù emañ Pacsirta (Alc'hweder) ma tanevell ennañ an darempredoù etre ur c'houblad kozh hag o merc'h divalav.
# Dh (lizherenn)

Ul lizherenn latin ispisial eo Dh, dh implijet gant an iwerzhoneg ha skoseg evit skrivañ ar son kensonennel [ɣ] dirak ar vogalennoù a, o pe u (distagadur ledan) e deroù ur ger pe mut pe goude ur vogalenn hir, da skouer dhorn /ɣo:rn/ '”mell-dorn” (gant kemmadur), ádh /a:/ “chañs” ha /j/, dirak ar vogalennoù e hag i (distagadur moan), da skouer dhearg /jarəg/ “ruz” (gant kemmadur).
Implijet e vez e kerneveureg hag en albaneg ivez evit ober diouzh ar son [ð].
Graet e vez gantañ ivez e swahilieg.
Implijet e vez ivez a-wezhoù evit treuzskrivañ ar son [dh] e yezhoù all, evel da skouer ar sañskriteg.

## Gwelet ivez

* Divc'hrafenn
| Lizherennoù gant diakritikoù : | Áá · Ää · Åå · Ćć · Čč · Éé · Łł · Ññ · N̈n̈ · Óó · Öö · Øø · Šš · Úú · Üü · Žž |
| Digramoù : | Ch · C'h · Dd · Dz · Ǆ · Dx · Gb · IJ · Kp · LJ · LL · Mb · Mp · Nd · Ng · NJ · Nk · Ns · Nt · Nz · Ȣ · Sh · Th |
| Trigramoù : | Dzs Ngb Nkp Sch Tsh |
| Lizherennoù ispisial : | Ææ · ɑ · Ɓɓ · Ↄↄ · Ɗɗ · Ðð · Ðđ · Ðɖ · Ɛɛ · Ʒʒ · Ə · Ǝǝ · Ƒƒ · Ɠɠ · Ɣɣ · Ȝȝ · Ƴƴ · Ƣƣ · Ħħ · Ⱶⱶ · Ƕƕ · ĸ · Ŋŋ · Œœ · Ɔɔ · Ɽɽ · Ȣȣ · ſ · ß · Ʃʃ · Ʋʋ · Ɯɯ · Ⅎⅎ · Ȥȥ · Þþ · Ƿƿ · Ƨƨ · Ƽƽ · Ƅƅ |
# Dezrevell Kaezar

An Dezrevell Kaezar (Saozneg: Caesar report), eus e anv gwirion leun A Report into the credibility of certain evidence with regard to Torture and Execution of Persons Incarcerated by the current Syrian regime, zo un dezrevell 31 bajenn diwar-benn al lazhadegoù sevenet gant renad Bashar Al-Assad e Siria abaoe penn-kentañ an emsavadegoù er vro e 2011.
An dezrevell a oa bet savet gant tri alvokad, daou Saoz hag ur Stadunanad, arbennigourien war an torfedoù-brezel: Desmond de Silva ha David Crane (daou brokulor el lez-varn ispisial evit Sierra Leone) ha Geoffrey Nice, bet prokulor e-pad prosez prezidant kozh Yougoslavia, Slobodan Milošević. Sikouret int bet gant ur skipailh medisined gwiraourien.

## Istor

Bro Qatar, harper an emsaverien e Siria, en doa bet karget ar gambr-studi gwir Carter-Ruck and Co da sevel un enklask evit gouzout ha torfedoù brezel a oa graet e Siria gant gouarnamant Bashar Al-Assad ha peseurt re.
An tri alvokad kemennet gant ar c'huzulva ha gant sikour dielloù ha komzoù "Kaezar", lesanv un ez-poltrijer korfoù tec'het diouzh Siria e 2014 gant 55 000 poltred korfoù, o deus bet savet un dezrevell.

## Liammoù diavaez

* A Report into the credibility of certain evidence with regard to Torture and Execution of Persons Incarcerated by the current Syrian regime.

## Notennoù ha daveennoù

* ↑ http://i2.cdn.turner.com/cnn/2014/images/01/20/syria-board.of.inquiry.doha.jan.2014.18.1.version.x.to.print..pdf
* ↑ http://www.liberation.fr/planete/2014/01/21/la-machine-a-torturer-syrienne-revelee_974443
# Dezerzh Atacama

Dezerzh Atacama, pe Gouelec'h Atacama, (Desierto de Atacama e spagnoleg) a zo un dezerzh e norzh Chile, en Amerika ar Su, etre ar Meurvor Habask hag an Andoù, war-hed ur 1 000 km bennak, e rannvro Antofagasta hag e norzh rannvro Atacama. An dezerzh tomm krinañ eus ar bed eo, dindan 105 000 km².

## Liammoù diavaez

a vo kavet e Wikimedia Commons.
# Deûlémont

Kumunioù Frañs :
| Anv | Deûlémont |
| Anv izelvroek | Deulemonde |
| Skoed | |
| Lec'hiadur Deûlémont e Kanton Quesnoy-sur-Deûle hag en Arondisamant Lille | |
| Riez | Frañs |
| Departamant | Norzh |
| Bro hengounel | |
| Arondisamant | Lille |
| Etrekumuniezh | Lille Métropole Communauté urbaine |
| Kanton | Quesnoy-sur-Deûle |
| Kod INSEE | 59173 |
| Kod-post | 59890 |
| Maer | Francis Grimomprez |
| Amzer-gefridi | 2008-2014 |
| Gorread | 9,94 km² |
| Led | 50° 44' 06" Norzh |
| Hed | 02° 56' 57" Reter |
| Uhelder kreiz | .. m |
| Uhelder bihanañ | 11 m |
| Uhelder brasañ | 20 m |
| Poblañs hep kontoù doubl | 1 450 (2006) |
| Stankter | 147 a./km² |
| Lec'hienn ar gumun | Deûlémont |
Deûlémont e galleg, Deulemonde en izelvroeg, a zo ur gumun eus departamant gall an Norzh e Bro-C'hall.
* An ti-kêr

## Istor
### XX$^{vet}$ kantved

Brezel-bed kentañ:
* 1920: roet e voe ar Groaz Brezel 1914-1918 d'ar gumun

## Monumantoù ha traoù heverk

* Iliz katolik Saint Symphorien

## Notennoù ha daveoù

* ↑ Pages 14-18
* ↑ Cassini, EBSSA ha fr:Deûlémont
# Dezerzh Sonora

Dezerzh Sonora (Sonoran Desert e saozneg; desierto de Sonora e spagnoleg) eo brasañ dezerzh Amerika an Norzh. Emañ e mervent ar Stadoù-Unanet (stadoù Kalifornia hag Arizona) hag e gwalarn Mec'hiko (stadoù Sonora, Kalifornia-Izel ha Kalifornia-Izel ar Su), dindan 260 000 km². Brudet eo evit ar c'haktuz a gresk ennañ.

## Liammoù diavaez

a vo kavet e Wikimedia Commons.
# Dezerzh Taklamakan

Dezerzh Taklamakan (ouigoureg Täklimakan Toghraqliri, sinaeg 塔克拉玛干沙漠 Tǎkèlāmǎgān-Shāmò) eo an eil dezerzh traezh brasañ er bed, goude Roub' al-C'hali. En em astenn a ra en Azia ar C'hreiz, e Xinjiang, ur rannvro emren e kornaoueg Republik Pobl Sina. En-dro dezhañ emañ menezioù Kunlun er c'hreisteiz, menezioù Pamir ha Tian Shan er gornaoueg hag en hanternoz, ha dezerzh Gobi er reter.
* Dezerezh Taklamakan gwelet eus ul loarell
* Lec'hiadur
# Dgwedeg

Ur yezh tchadek eus is-skourr ar yezhoù glavdaek eo an dgwedeg (dghwede, hude, johode, traude, dehoxde, tghuade, toghwede, wa'a pe (a)zaghvana) komzet gant tro-dro da 30.000 den e Borno e Nigeria (1980).

## Gwelet ivez

* Yezhoù biouek-madarek
* Yezhoù tchadek
* Yezhoù afrez-aziatek
# Donovans

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Donovans zo un anv-lec'h deuet diwar an anv skosat Donovan.
* Donovans (Newfoundland and Labrador), e Kanada
* Donovans (South Australia), en Aostralia
* The Donovans, anv ur strollad sonerien henvroidi aostralian
# Donus

Donus Pab an Iliz katolik roman :
| Ganedigezh | Roma, Impalaeriezh Bizañs |
| Dilennet da bab | 2 a viz Du 676 |
| Dibenn e baboni | 11 a viz Ebrel 678 |
| En e raok | Adeodatus II |
| War e lerc'h | Agatho |
| Roll ar bibien : kronologiezh · hervez al lizherenneg ||
| kemmañ |
Donus (e latin: Donus), ganet e Roma en Impalaeriezh Bizañs ha marvet d'an 11 a viz Ebrel 678, a oa bet dilennet da bab an Iliz katolik roman d'an 2 a viz Du 676.
# Donvidas

Donvidas zo ur gumun eus Spagn, e proviñs Ávila, en Kastilha ha León.
# Donostia

Donostia :
| Traoù heverk Donostia ||
| Anv spagnolek | San Sebastián |
| Melestradurezh ||
| Bro | Euskal Herria |
| Proviñs | Gipuzkoa |
| Stad | Spagn |
| Kumuniezh emren | Euskadi |
| Komark | Donostialdea |
| Kod post | 20001-20018 |
| Maer·ez Amzer gefridi | Eneko Goia Laso (EAJ) 2023-2027 |
| Lec'hienn web | https://www.donostia.eus/ |
| Poblañsouriezh ||
| Annezidi | Donostiarra |
| Poblañs | 187 850 ann. (2022) |
| Douaroniezh ||
| Daveennoù lec'hiañ | |
| Uhelderioù | kreiz-kêr : 6 m bihanañ 0 m — brasañ m |
| Gorread | 60,89 km² |
| Lec'hiadur ||
| Donostia e proviñs Gipuzkoa ||
| kemmañ |
Donostia (anv ofisiel euskarek) eo kêr-benn proviñs Gipuzkoa, en Euskal Herria, ha graet e vez San Sebastián anezhi e spagnoleg (stumm kenofisiel er skridoù spagnolek, abaoe 2012) ha Donostia-San Sebastián pa vez implijet an div yezh. 187 850 a oa o chom e kêr e 2022, hag ar meurgêr a dizhas 436 500 annezad e 2010.
War aod ar Meurvor Atlantel emañ, etre kêr Orio ha porzh Pasaia, 20 km eus an harzoù etre an div stad spagnol ha gall, ha 38 km eus kêr Miarritze. Brudet eo an draezhenn hag ar bae, a vez graet Kontxa anezhi (La Concha e spagnoleg).

## Etimologiezh

Daoust dezho bezañ ken disheñvel o deus Donostia ha San Sebastián ar memes ster: hini Sant Sebastian, sant-paeron ar gêr. An elfenn dona/done/doni a gaver e anvioù-lec'h euskarat zo a dalv "sant" hag e teu deus al latin domine, eil lodenn Donostia 'zo berradur anv ar sant.
Div zamkaniezh zo a zispleg daskemm an anv euskarek: unan a ginnig *Done Sebastiáne > Donasa(b)astiai > Donasastia > Donastia > Donostia, hag an hini all a ginnig *Done Sebastiane > *Done Sebastiae > *Done Sebastie > *Donesebastia > *Donasastia > *Donastia > Donostia.

## Douaroniezh

Teir aod zo e kêr Donostia, a gornôg da reter: Ondarreta, Kontxa ha Zurriola.

## Istor
### Diazezadur

Meneget eo ar gêr evit ar wezh kentañ e 1014 e dornskrid Sancho Veur a Navarra a laka abati Donostia e dornioù abad Leire hag eskopti Iruña.

## Sevenadur
### Tud marvet eno

* José Bergamín Gutiérrez, skrivagner spagnol, d'an 28 a viz Eost 1983.

## Gevelliñ

Gevellet eo Donostia gant c'hwec'h kêr:
* Boujdour (Sahara ar C'hornôg)
* Marugame (Japan)
* Plymouth (Bro-Saoz)
* Reno (Nevada) (Stadoù-Unanet)
* Trento (Italia)
* Wiesbaden (Alamagn)

## Liammoù diavaez

a vo kavet e Wikimedia Commons.

## Daveoù ha notennoù

* ↑ Boletín oficial del estado (kannadig ofisiel ar Stad)
* ↑ Lec'hienn ofisiel Donostia: (es) Donostia tiene una población de 187.850 habitantes / (eu) Donostiak 187.850 biztanle ditu
# Donovan (disheñvelout)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Donovan a zo ur c'haner hag ur gitarour skosat brudet.
Un anv-lec'h hag un anv-den e c'hall bezañ ivez.

## Lec'hioù

* Donovan, ur gêriadenn en Illinois, er Stadoù-Unanet
* Castle Donovan anv saoznek Caisleán Uí Dhonnabháin pe kastell Ó Donnabháin en Iwerzhon

## Tud

Un anv-bihan hag un anv-bras e c'hall bezañ, a orin iwerzhonat ha saoznekaet.

### Anv-badez

* Donovan Bailey, reder kanadian
* Donovan Ricketts, melldroader jamaikan

### Anv-tiegezh

* Landon Donovan, c'hoarier football stadunanat
* Jason Donovan, kaner hag aktour aostralian
* Martin Donovan, aktour ha sevener stadunanat
* Tate Donovan, sevener hag aktour stadunanat
* Antonio Donovan (1849-1897), jeneral arc'hantinat, a zo bet anvet un departamant en e anv, an Departamant General Donovan,
* William Joseph Donovan (1883-1959), bet e penn servijoù spierezh ar Stadoù Unanet (an OSS)

### Tudennoù a faltazi

* Mike S. Donovan, anv gwir al letanant Blueberry

## Pennad kar

* Donovans
* O'Donovan
# Donoztiri

Donoztiri (Sent Estève en okitaneg; Saint-Esteben e galleg) zo ur gumun eus Euskal Herria, e proviñs Benafarroa, en Iparralde, e kanton Hazparne.

## Kumunioù amezek

* Izturitze en hanternoz
* Donamartiri er biz
* Aiherra er gwalarn
* Heleta er c'hornôg
* Armendaritze er gevred
* Iholdi er c'hreisteiz

## Liammoù diavaez

a vo kavet e Wikimedia Commons.
# Donovan

    Evit implijoù all, gwelet Donovan (disheñvelout).
Donovan (Donovan Phillips Leitch diouzh e anv gwir), bet ganet d'an 10 a viz Mae 1946 e Cnoc Mhoire (ur c'harter eus Glasc'ho), zo ur c'haner-sonaozer ha gitarour skos.
# Doolittle Raid

An Doolittle Raid, anvet ivez Tokyo Raid, a oa bet un dagadenn nij d'ar sadorn 18 a viz Ebrel 1942, gant Stadoù-Unanet Amerika war kêr-benn Impalaeriezh Japan, Tokyo, ha lec'hioù all en enezenn Honshu e-pad an Eil Brezel-bed. Ar c'hentañ oberiadur-bombezenniñ dre nij e oa bet da dagañ inizi Japan. Diskouezet e oa bet dre an oberiadur-se e c'halled tagañ douaroù Impalaeriezh Japan gant bombezennoù ar Stadunaniz. Un doare e oa ivez da gaout un digoll arouezel eus an Arsailh war Pearl Harbor, ha da reiñ kalon d'ar bobl stadunanat evit ar peurrrest eus ar brezel. An oberiadur-brezel-se a oa bet savet ha renet gant al Letenant koronal James Doolittle eus an United States Army Air Forces.
# Coria del Río

Coria del Río zo ur gumun eus Spagn e proviñs Sevilla, e kumuniezh emren Andalouzia.
# Coriano

Coriano zo ur gumun en Italia, e proviñs Rimini hag e rannvro Emilia-Romagna.
# Corigliano-Rossano

Corigliano-Rossano a zo ur gumun eus Italia, e proviñs Cosenza, e rannvro Calabria.

## Istor

Krouet eo bet e 2018 diwar gendeuziñ kumunioù Corigliano Calabro ha Rossano.
# Coria (Cáceres)

Coria zo ur gumun eus proviñs Cáceres, en Extremadura, e Spagn. An niver annezidi zo 12 166 (2023).
# Corigliano d'Otranto

Corigliano d'Otranto zo ur gumun eus Italia, e proviñs Lecce, e rannvro Puglia.